पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के बावजूद लोग कोरोना प्रोटोकॉल का पालन नहीं कर रहे हैं। फूटी कोठी चौराहे पर मणप्पुरम गोल्ड लोन कंपनी के ऑफिस में चोरी-छिपे काम हो रहा था। प्रशासन को चकमा देने के लिए अधिकारियों ने बाहर से शटर गिराकर ताला भी लगा दिया था। प्रशासन और निगम की टीम ने छापा मारकर ऑफिस सील किया। ऐसे ही बैग फैक्टरी, मेडिकल स्टोर और किराना दुकान भी सील कर दी गई।
जोन 15 के जोनल अधिकारी योगेंद्र गंगराड़े ने बताया कि फूटी कोठी चौराहा स्थित मणप्पुरम गोल्ड लोन फाइनेंस कंपनी में छह सदस्य स्टाफ और 10 ग्राहक मिले। कंपनी वालों ने अंदर से ताला बंद कर प्रथम तल पर ऑफिस खोल रखा था और वहीं कार्य कर रहे थे। खबर मिलने पर एसडीएम, तहसीलदार के साथ कार्रवाई करते हुए ऑफिस सील कर दिया गया। जोन 18 के जोनल अधिकारी अतीक खान ने मूसाखेड़ी क्षेत्र स्थित बैग फैक्टरी के निरीक्षण के दौरान यहां 350 से अधिक वर्कर काम कर रहे थे। इस पर सीएसपी नंदिनी शर्मा के साथ कार्रवाई करते हुए फैक्टरी को सील कर दिया गया।
दोपहर 12 बजे तक किराना दुकान खाेलने की छूट, लेकिन रात तक बेच रहा था सामान
ऐसे ही जोनल अधिकारी नदीम खान ने चंदन नगर चौराहे पर आनंद ट्रेडर्स किराने की दुकान को सील कर दिया। दुकानदार को दोपहर 12 बजे तक ही सामान बेचने की छूट थी, लेकिन दुकानदार रात तक सामान बेच रहा था। वहीं, स्वामीनारायण मंदिर धार रोड स्थित शिव मेडिकोज को कोरोना प्रोटोकॉल का उल्लंघन करने पर सील कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn